દારુબંધીને વધુ કડક બનાવવા માટેના વટહુકમને આજે રાજ્યપાલ ઓ.પી. કોહલી મંજૂરી આપી દે તેવી સંભાવના છે. મંગળવારે રાજ્યના ગૃહ વિભાગે રેંજ આઇજી, પોલિસ કમિશ્નર, એસપી સહિત તમામ ઉચ્ચ અધિકારીઓને દારુબંધીના કાયદાના કડક અમલ માટે તૈયાર રહેવાની સૂચના આપી દીધી હતી. રાજ્યપાલની મંજૂરી બાદ પોલિસ દ્વારા રાજ્યના ફાર્મ હાઉસ, હોટલ, વાહનોનું સઘન ચેકિંગ હાથ ધરવામાં આવશે. ન્યૂ યરના એક અઠવાડિયા પહેલા દારુબંધીનો કડક અમલ મહત્વનો બની રહેશે.